iPhone 16 topmodel får smæk af Galaxy S24 Ultra i batteritest

En af de store – og længe ventede – nyheder i iPhone 16 serien er større batterier, der skal forlænge den daglige levetid på telefonerne. Ikke mindst set i lyset af de kommende Apple Intelligence funktioner, der må formodes at kræve en del strøm.

Men i en test, der er foretaget af den anerkendte Youtuber Mr Whose The Boss går tingene ikke helt, som forventet. Her får samtlige iPhones, inklusive den nye topmodel iPhone 16 Pro Max, læsterlige tæsk af Samsung Galaxy S24 Ultra.

En telefon, der kom på hylderne allerede i starten af året og står til en udskiftning inden længe.

Som det kan ses i tabellen herunder klarede Galaxy S24 Ultra en batterilevetid på 12 timer og 31 minutter under testen. iPhone-topmodellen, med det større batteri, måtte kaste håndklædet i ringen allerede efter 11 timer og 22 minutter. Altså mere end en times forskel. Eller mere end 10 procent.

Som Mr Whose The Boss siger, så er det ikke iPhone, der har dårlig batterilevetid. Det er Galaxy S24 Ultra, der har exceptionel god batterilevetid.

Værd at bemærke er det også, at årets iPhone 16 Pro-model klarede sig ret middelmådigt i forhold til de øvrige modeller. Kun sidste års grundmodel klarede sig dårligere. Som det også konkluderes i testen er det absurd set i lyset af, at Pro-modellerne med deres bedre kameraer “sælges” som telefoner, der er oplagt til videoproduktion. En opgave, der netop kræver batteri.

Samsung Galaxy S24 Ultra kommer til gengæld til kort i den modsatte test, nemlig opladning. På 10 minutter sugede den blot 17 procent ind på batteriet – knapt 37 procent mindre end samtlige af årets iPhones.

Hele testen, hvori der også forklares metoder, kan ses på Youtube via dette link.

Læs også vores anmeldelse af iPhone 16 Pro Max.

iPhone 16 topmodel får smæk af Galaxy S24 Ultra i batteritest